CELEX: 52007PC0075
Language: sl
Date: 2007-02-28
Title: Predlog uredba Sveta o odobritvi odstopanj Bolgariji in Romuniji od nekaterih določb Uredbe (ES) št. 2371/2002 glede referenčnih ravni ribiškega ladjevja

Pomembno pravno obvestilo

|

52007PC0075

Predlog uredba Sveta o odobritvi odstopanj Bolgariji in Romuniji od nekaterih določb Uredbe (ES) št. 2371/2002 glede referenčnih ravni ribiškega ladjevja  /* KOM/2007/0075 končno */  

	[pic] | KOMISIJA EVROPSKIH SKUPNOSTI |Bruselj, 28.2.2007COM(2007) 75 konč.PredlogUREDBA SVETAo odobritvi odstopanj Bolgariji in Romuniji od nekaterih določb Uredbe (ES) št. 2371/2002 glede referenčnih ravni ribiškega ladjevja(predložila Komisija)OBRAZLOŽITVENI MEMORANDUMPravni red na področju skupne ribiške politike je treba v določenih delih prilagoditi, da se bo zakonodaja lahko uporabljala v Bolgariji in Romuniji.Priloženi predlog Uredbe Sveta vsebuje prilagoditve tehnične narave.Člen 4(3) Pogodbe o pristopu omogoča, da Svet ali Komisija pred pristopom sprejmeta ukrepe, med drugim iz člena 56 Akta o pristopu. Ti ukrepi začnejo veljati le pod pogojem začetka veljavnosti in z dnem začetka veljavnosti navedene pogodbe.Člen 56 Akta o pristopu Svetu ali Komisiji omogoča, da pred pristopom prilagodita tiste pravne akte, ki jih je zaradi pristopa treba prilagoditi in za katere Akt o pristopu ali njegove priloge ne določajo potrebnih prilagoditev. Navedene prilagoditve se uporabljajo od datuma pristopa.Ker so referenčne ravni za ribiška ladjevja iz člena 12 Uredbe Sveta (ES) št. 2371/2002 vsota ciljev Večletnih usmerjevalnih programov 1997–2002 za vsak segment, teh ravni ni primerno določiti za države članice, ki so k Skupnosti pristopile po izteku navedenih programov.PredlogUREDBA SVETAo odobritvi odstopanj Bolgariji in Romuniji od nekaterih določb Uredbe (ES) št. 2371/2002 glede referenčnih ravni ribiškega ladjevjaSVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Pogodbe o pristopu Bolgarije in Romunije[1],ob upoštevanju Akta o pristopu Bolgarije in Romunije ter zlasti člena 56 Akta,ob upoštevanju naslednjega:1.  Člen 12 Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike[2] določa referenčne ravni, ki se jih kot vsoto ciljev Večletnega usmerjevalnega programa 1997–2002 za vsak segment določi za ladjevje vsake države članice.2.  Bolgarija in Romunija nimata ciljev v smislu člena 12 Uredbe (ES) št. 2371/2002.3.  Referenčne ravni se za novi državi članici lahko določijo samo glede na raven njunega ladjevja ob pristopu. Vendar pa bi bile v tem primeru obveznosti iz člena 11(2) in (4) Uredbe (ES) št. 2371/2002 odvečne, saj bi se prekrivale z obveznostmi, ki izhajajo iz sistema vstopa/izstopa, določenega v členu 13 navedene uredbe.4.  Podlaga za uporabo sistema vstopa/izstopa iz člena 13 Uredbe (ES) št. 2371/2002 bodo ribolovne zmogljivosti ribiškega ladjevja Bolgarije in Romunije na datum pristopa.5.  Zato za novi državi članici ni primerno določiti referenčnih ravni iz člena 12 Uredbe (ES) št. 2371/2002 niti zanju uporabiti člena 11(2) in (4) navedene uredbe, saj to ne bi vplivalo na upravljanje ladjevja novih držav članic.6.  Zato je treba Bolgariji in Romuniji odobriti odstopanje od navedenih določb iz Uredbe (ES) št. 2371/2002 –SPREJEL NASLEDNJO UREDBO:Člen 1Z odstopanjem se člen 11(2) in (4) ter člen 12 Uredbe (ES) št. 2371/2002 ne uporabljata za Bolgarijo in Romunijo.Člen 2Ta uredba začne veljati tretji dan po objavi v Uradnem listu Evropske unije .Uporabljati se začne 1. januarja 2007.Ta uredba je v celoti zavezujoča in se neposredno uporablja v vseh državah članicah.V Bruslju,Za SvetPredsednik [1] UL L 157, 21.6.2005, str. 11.[2] UL L 358, 31.12.2002, str. 59.